CELEX: 32012R0287
Language: lt
Date: 2012-03-30 00:00:00
Title: 2012 m. kovo 30 d. Komisijos įgyvendinimo reglamentas (ES) Nr. 287/2012, kuriuo dėl veikliosios medžiagos triflusulfurono patvirtinimo sąlygų iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

31.3.2012   
            
            
               LT
            
            
               Europos Sąjungos oficialusis leidinys
            
            
               L 95/7
            
         KOMISIJOS ĮGYVENDINIMO REGLAMENTAS (ES) Nr. 287/2012
   2012 m. kovo 30 d.
   kuriuo dėl veikliosios medžiagos triflusulfurono patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą,
   kadangi:
   
               (1)
            
            
               Komisijos direktyva 2009/77/EB (2) veiklioji medžiaga triflusulfuronas įtraukta į Tarybos direktyvos 91/414/EEB (3) I priedą ir leista ją naudoti kaip cukrinių ir pašarinių runkelių herbicidą ne dažniau kaip kas trečius metus tame pačiame lauke, taikant ne didesnę kaip 60 g/ha naudojimo normą. Nustatytas papildomas apribojimas, pagal kurį draudžiama šerti gyvūnus apdorotų augalų lapais. Dėl veikliosios medžiagos grynumo nustatyta didžiausia leidžiamoji priemaišos N,N-dimetil-6-(2,2,2-trifluoroetoksi)-1,3,5-triazin-2,4-diamino koncentracija – 6 g/kg;
            
         
               (2)
            
            
               Direktyvą 91/414/EEB pakeitus Reglamentu (EB) Nr. 1107/2009 ši medžiaga laikoma patvirtinta pagal tą reglamentą ir yra įtraukta į 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (4), priedo A dalį;
            
         
               (3)
            
            
               2010 m. birželio 25 d. pranešėjas, kurio prašymu triflusulfuronas buvo įtrauktas į Direktyvos 91/414/EEB I priedą, pateikė paraišką iš dalies pakeisti triflusulfurono patvirtinimo sąlygas. Paraiškoje prašyta panaikinti apribojimus, susijusius su triflusulfurono kaip herbicido naudojimu, ir neriboti konstatuojamojoje dalyje nurodytos priemaišos koncentracijos. Su šia paraiška pateikta papildomos informacijos. Paraiška pateikta Prancūzijai, kuri Reglamentu (EB) Nr. 1490/2002 (5) paskirta ataskaitą rengiančia valstybe nare;
            
         
               (4)
            
            
               ataskaitą rengianti valstybė narė įvertino pareiškėjo pateiktą papildomą informaciją ir parengė vertinimo ataskaitos projekto papildymą. 2010 m. gruodžio 17 d. tą papildymą ji pateikė Komisijai, o ši perdavė jį kitoms valstybėms narėms ir Europos maisto saugos tarnybai pastaboms. Vertinimo ataskaitos projekto papildymą kaip Komisijos triflusulfurono peržiūros ataskaitos papildymą valstybės narės ir Komisija apsvarstė Maisto grandinės ir gyvūnų sveikatos nuolatiniame komitete 2012 m. kovo 9 d.;
            
         
               (5)
            
            
               pagal įvairių atliktų tyrimų rezultatus galima daryti išvadą, kad pakeitus patvirtinimo sąlygas nekils papildomos rizikos, be tos, į kurią jau atsižvelgta patvirtinant triflusulfuroną ir kuri buvo nurodyta tos medžiagos Komisijos peržiūros ataskaitoje;
            
         
               (6)
            
            
               todėl Reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimas
   Priedo A dalies triflusulfuronui skirta eilutė Nr. 289 iš dalies keičiama taip:
   
               1.
            
            
               Skiltis „grynumas“ pakeičiama taip:
               „≥ 960 g/kg“.
            
         
               2.
            
            
               Skiltyje „Konkrečios nuostatos“ A dalis pakeičiama taip:
               „A   DALIS
               Leidžiama naudoti tik kaip herbicidą.“
            
         2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 309, 2009 11 24, p. 1.
   
      (2)  OL L 172, 2009 7 2, p. 23.
   
      (3)  OL L 230, 1991 8 19, p. 1.
   
      (4)  OL L 153, 2011 6 11, p. 1.
   
      (5)  OL L 224, 2002 8 21, p. 23.